Sa parteng habagatan asin subangan, may mga kabukidan na naserbing kalasag kan banwaan sa lamasa nin mga bagyo. Igwa man ining mga kapatagan asin mga nag-alon'alon na kadagaan. Inagihan ini nin limang salog na gabos nabulos sa Sola' nin Panguil: an Maranding, Panoloon, Butadon, Kidalos asin Balili. Alagad, an mga salog. orog kun maoran,  kun minsan nasu'pay sa lugar na mga kaba'ban asin naresulta sa grabeng danyos sa mga tinanom asin sa mga ataman na hayop.